అక్రమ రవాణా
"ఈ వ్యాసం అక్రమ రవాణా (స్మగ్లింగ్) గురించి వివరిస్తుంది. " "ఉత్పాదక కంపెనీ కోసం స్మగ్లర్ (ఉత్పాదక కంపెనీ)ని చూడండి."
చట్టాలు లేదా ఇతర నిబంధనలను ఉల్లంఘించి, ఒక భవనం నుంచి బయటకు, ఒక జైలు లోపలకు లేదా ఒక అంతర్జాతీయ సరిహద్దుపై, వంటి నిషేధిత ప్రదేశాల్లో, వస్తువులను లేదా వ్యక్తులను దొంగచాటుగా రవాణా చేయడాన్ని స్మగ్లింగ్ (అక్రమ రవాణా లేదా దొంగరవాణా) అంటారు.
అక్రమ రవాణాకు వివిధ ప్రేరణలు ఉన్నాయి. మాదకద్రవ్యాల వంటి అక్రమ వ్యాపారం, అక్రమ వలస లేదా ప్రవాసం, పన్ను ఎగవేత, జైలులో ఖైదీకి నిషిద్ధ వస్తువులు సరఫరా చేయడం లేదా దొంగిలించిన వస్తువులను దొంగరవాణా చేయడం తదితరాలు అక్రమ రవాణాగా పరిగణించబడుతున్నాయి. ఒక భద్రతా తనఖీ కేంద్రం (ఎయిర్‌లైన్ సెక్యూరిటీ వంటి) గుండా నిషేధిత వస్తువులను తీసుకురావడం లేదా ఒక ప్రభుత్వ లేదా కార్పొరేట్ కార్యాలయం నుంచి రహస్య పత్రాలను బయటకు తీసుకురావడం తదితర చర్యలను ఆర్థికేతర ప్రేరణలకు ఉదాహరణలుగా చెప్పవచ్చు.
బిజెట్ యొక్క "కార్మెన్" నుంచి జేమ్స్ బాండ్ పుస్తకాలైన (మరియు తరువాత చలనచిత్రాలు) డైమండ్స్ ఆర్ ఫరెవర్ మరియు గోల్డ్‌ఫింగర్ వరకు సాహిత్యంలో అక్రమ రవాణా ఒక సాధారణ ఇతివృత్తంగా ఉంది.
ఈ పదాన్ని బహుశా పురాతన-జర్మన్ క్రియ ""స్మెగన్ (smeugan)" (పురాతన నోర్స్ పదం "స్మజుగా (smjúga)" ) = ఒక రంధ్రంలోకి దొంగచాటుగా పోవడం/జారడం" నుంచి స్వీకరించివుండవచ్చు. వెస్ట్ ఫ్లాండర్స్‌లో ఉపయోగించే "స్మూకీ" (పొగమంచు) నుంచి ఇది వచ్చినట్లు ఇతర మూలాలు తెలియజేస్తున్నాయి.
అక్రమ రవాణాకు ఒక సుదీర్ఘ మరియు వివాదాస్పద చరిత్ర ఉంది, బహుశా ఒక రకమైన రవాణాను నిషేధించేందుకు అన్నిరకాల చర్యలు లేదా ప్రయత్నాలపై మొట్టమొదట సుంకాలు విధించిన కాలం నుంచి ఇది ఆచరణలో ఉండవచ్చు.
13వ శతాబ్దంలో ఇంగ్లండ్ మొట్టమొదట అక్రమ రవాణాను ఒక సమస్యగా గుర్తించినట్లు తెలుస్తోంది, 1275లో ఎడ్వర్డ్ I ఒక జాతీయ సుంకాల సేకరణ వ్యవస్థను సృష్టించిన తరువాత ఈ అక్రమ రవాణా సమస్య వెలుగులోకి వచ్చింది. మధ్యయుగపు అక్రమ రవాణాలో అధికంగా పన్ను విధించే ఎగుమతి వస్తువులను-ముఖ్యంగా ఉన్ని మరియు జంతు చర్మాలను రవాణా చేసేవారు. అయితే ప్రత్యేక ఒప్పందాలపై అడ్డంకులను లేదా నిషేధాజ్ఞలను తప్పించుకునేందుకు వ్యాపారులు కొన్నిసార్లు ఇతర వస్తువులను కూడా అక్రమ రవాణా చేసేవారు. ఉదాహరణకు సాధారణంగా ధరలు తక్కువగా ఉన్నప్పుడు మినహా, ధాన్యం ఎగుమతిపై నిషేధం విధించేవారు, ఎందుకంటే ధాన్యపు ఎగుమతుల వలన ఇంగ్లండ్‌లో ధరలు పెరుగుతాయని, అందువలన ఆహార కొరతలు మరియు/లేదా ప్రజా అశాంతి ఏర్పడుతుందని భయాందోళనలు ఉండేవి. 1453లో ఫ్రెంచ్‌వారికి గాస్కోనీని కోల్పోవడంతో, యుద్ధాల సమయంలో ఫ్రెంచ్‌వారి ప్రధాన ఎగుమతిగా ఉన్న వైను ద్వారా వచ్చే ఆదాయానికి గండికొట్టేందుకు వైను దిగుమతులపై కూడా నిషేధాలు విధించేవారు. బ్రిస్టల్‌లో 16వ శతాబ్దం మధ్యకాలంలో అక్రమ రవాణా గురించి ఒక అధ్యయనం జరిగింది, ధాన్యం మరియు చర్మం వంటి వస్తువుల అక్రమ ఎగుమతి నగరం యొక్క మొత్తం వ్యాపారంలో గణనీయమైన వాటా కలిగివున్నట్లు వ్యాపార-అక్రమ రవాణాదారులపై ఈ అధ్యయనంలో తయారు చేసిన నివేదికలు సూచించాయి, అంతేకాకుండా నగరంలోని పౌర ఉన్నత వర్గంలో అనేక మంది వ్యక్తులకు దీనిలో జోక్యం ఉన్నట్లు వెల్లడైంది. పౌర ఉన్నత వర్గ సభ్యుల ద్వారా జరిగే ధాన్యపు అక్రమ రవాణా, తరచుగా సుంకాల (కస్టమ్స్) అధికారులకు లంచాలు ఇవ్వడం ద్వారా జరిగేవి, 16వ శతాబ్దంలో ఇటువంటి అక్రమ కార్యకలాపాలు తూర్పు ఆంగ్లియాలో ప్రబలంగా ఉన్నట్లు తెలుస్తోంది.
అధిక ఎక్సైజ్ (ఉత్పాదన) పన్నుల కారణంగా, ఇంగ్లండ్ ఉన్నిని ఐరోపా ఖండ ప్రాంతానికి అక్రమ రవాణా చేయడం 17వ శతాబ్దంలో కూడా కొనసాగింది. ఇంగ్లండ్ దక్షిణ తీరంలోని హాంప్‌షైర్‌లో ఉన్న లైమింగ్టన్ గురించి 1724లో డేనియల్ డెఫోయ్ ఈ విధంగా రాశారు 
"అక్రమ రవాణా మరియు మోసం అని పిలిచే కార్యకాలాపాలు మినహా, ఇక్కడ విదేశీ వాణిజ్యం ఉన్నట్లు నాకేమీ కనిపించలేదు; ఇంగ్లండ్ తీరంలో థేమ్స్ నది ముఖద్వారం నుంచి కార్న్‌వాల్‌లోని భూభాగ అంచు వరకు ఈ ప్రాంతంలో దీనిని ఆయన ప్రబలమైన వాణిజ్యంగా పేర్కొన్నారు."
ఈ సమయంలో ఐరోపా ప్రధాన భూభాగం నుంచి వచ్చే టీ మరియు వైను మరియు మధ్యాలు మరియు ఇతర విలాస వస్తువులపై విధించే అధిక సుంకాలు, అటువంటి వస్తువులను దొంగచాటుగా దిగుమతి చేసుకోవడానికి దారితీసింది, సుంకం ఎగవేత దారిద్ర్యంలోని మత్స్యకారులు మరియు నావికులకు ఇది బాగా లాభదాయకమైన వ్యాపారంగా మారింది. రోమ్నే మార్ష్, ఈస్ట్ కెంట్, కార్న్‌వాల్ మరియు తూర్పు క్వీవ్‌ల్యాండ్ వంటి దేశంలోని కొన్ని ప్రాంతాల్లో అక్రమ రవాణా పరిశ్రమ అనేక జన సమూహాలకు వ్యవసాయం మరియు చేపలు పట్టడం వంటి న్యాయబద్ధమైన కార్యకలాపాల కంటే ఆర్థికంగా ఫ్రాధాన్యకర అంశంగా ఉంది. ఫ్రాన్స్ మరియు అమెరికా సంయుక్త రాష్ట్రాలతో అనేక తీవ్ర వ్యయభరితమైన యుద్ధాలకు నిధులు సమకూర్చేందుకు ప్రభుత్వం అధిక సుంకాలు విధించడం, అక్రమ రవాణాకు ప్రధాన కారణమైంది.
అనైతిక మాదకద్రవ్య అక్రమ రవాణా మరియు మానవ అక్రమ రవాణా యుగానికి ముందు, దొంగరవాణా రాబర్ట్ లూయిస్ స్టీవెన్సన్ యొక్క "కిడ్నాప్డ్‌"లో ఒక రకమైన వాంఛనీయ కాల్పనికవాదంగా గుర్తింపు పొందింది:
"బ్రిటీష్ తీరంలోని కొన్ని ప్రదేశాలు సముద్రపు దొంగలు లేదా విధ్వంసకారులు తరచుగా వచ్చే ప్రదేశాలుగా లేవు. ఒక రకమైన వీరత్వంగా పరిగణించబడే వరకు దొంగతనం బడాయిగా మరియు కాల్పనికత్వంగా పరిగణించబడింది. దీనికి నేరానికి సంబంధించిన ఎటువంటి కళంకం లేదు, దక్షిణ తీర ప్రాంతాల్లోని అక్రమ రవాణాదారుల బృందాలు చాకచక్యం లేదా తెగువ ప్రదర్శించడంలో ఒకరితోఒకరు పోటీపడేవారు. తీరంపై ఉన్న మధ్యశాలలకు అత్యంత సాధారణంగా కనిపించే పేర్లలో "ది స్మగ్లర్స్ ఇన్" ఒకటి".
హెన్లే రోడ్డులో, వలసరాజ్య కాలాల్లో అధిక పన్నులు మరియు వ్యాపార విధానాలపై నియంత్రణలు విధించడానికి స్పందనగా అక్రమ రవాణా మొదలైంది. 1783లో అమెరికా స్వాతంత్ర్యం తరువాత, పాస్‌అమెక్వోడ్డి బే, జార్జియాలోని సెయింట్ మేరీస్, లేక్ ఛాంప్లెయిన్ మరియు లూసియానా వంటి అమెరికా సంయుక్త రాష్ట్రాల శివారు ప్రదేశాల్లో అక్రమ రవాణా అభివృద్ధి చెందింది. థామస్ జెఫెర్సన్ యొక్క 1807-1809నాటి నిషేధాజ్ఞ సమయంలో, చట్టాన్ని అతిక్రమించి దేశం నుంచి వస్తువులను అక్రమ రవాణా చేసేందుకు ఇవే ప్రదేశాలు ప్రధాన కేంద్రాలుగా మారాయి. బ్రిటన్‌లో మాదిరిగా, స్వేచ్ఛా వాణిజ్య ఉద్యమంలో భాగంగా వ్యాపార చట్టాలు క్రమక్రమంగా సరళీకృతం చేయడంతో అక్రమ రవాణా తగ్గుముఖం పట్టింది. 1907లో అధ్యక్షుడు థియోడోర్ రూజ్‌వెల్ట్ అక్రమ రవాణాను అణిచివేసేందుకు ప్రయత్నించారు, ఇందుకోసం అమెరికా సంయుక్త రాష్ట్రాలు-మెక్సికో సరిహద్దు వెంబడి రూజ్‌వెల్ట్ రిజర్వేషన్‌ను ఏర్పాటు చేశారు. 1920వ దశకంలో అక్రమ రవాణాపై నిషేధం విధించబడింది, 1970 తరువాత మాదకద్రవ్యాల అక్రమ రవాణా ఒక ప్రధాన సమస్యగా మారింది. 1990వ దశకంలో, పొరుగు దేశాల నుంచి పెట్రోలు మరియు వినియోగదారుల వస్తువుల అక్రమ రవాణాపై అధిక సంఖ్యలో పౌరులు ఆధారపడి వున్న సెర్బియాపై ఆర్థిక ఆంక్షలు విధించబడ్డాయి. దేశ ఆర్థిక వ్యవస్థ పూర్తిగా కుప్పకూలుతుందని భయపడిన సెర్బియా ప్రభుత్వం ఈ అక్రమ రవాణా కార్యకలాపాలను అనధికారికంగా అనుమతించించింది.
ఆధునిక రోజుల్లో, అనేక మొదటి-ప్రపంచ దేశాలు వలసదారుల సంఖ్య పెరుగుతుండటాన్ని నిరోధించడంలో సమస్యలు ఎదుర్కొంటున్నాయి, దేశ సరిహద్దుల గుండా ప్రజల అక్రమ రవాణా లాభదాయక చట్టవ్యతిరేక కార్యకలాపంగా మారింది, దీని యొక్క తీవ్రమైన చీకటి కోణం ఏమిటంటే ప్రజలను, ముఖ్యంగా మహిళలను వేశ్యలుగా పనిచేయించేందుకు, అక్రమంగా రవాణా చేస్తున్నారు.
అక్రమమైన మరియు అధిక పన్నులు విధించే ఒక వస్తువు లేదా సేవ గిరాకీని తీర్చేందుకు ఔత్సాహిక వ్యాపారులు ప్రయత్నించినప్పుడు ఎక్కువగా అక్రమ రవాణా జరుగుతుంది. దీని ఫలితంగా, అక్రమ మాదకద్రవ్య దొంగరవాణా మరియు ఆయుధాల అక్రమ రవాణా (అక్రమ ఆయుధ వ్యాపారం)తోపాటు, ముఖ్యమైన చారిత్రక వస్తువులు, మద్యం మరియు పొగాకు అక్రమ రవాణా విస్తృతంగా జరుగుతుంది. నిషిద్ధ వస్తువులతో పట్టుబడినట్లయితే అక్రమ రవాణాదారు గణనీయమైన స్థాయిలో పౌర మరియు అపరాధ జరిమానాల నష్టభయాన్ని ఎదుర్కొంటున్న కారణంగా, అక్రమ రవాణాదారులు దొంగరవాణా చేసిన వస్తువులపై అధికస్థాయిలో ధర లాభాన్ని విధిస్తున్నారు. అక్రమ రవాణా వస్తువులకు సంబంధించిన లాభాలు విస్తృతంగా కనిపిస్తాయి.
దిగుమతి చేసుకునే వస్తువులపై విధించే పన్నులు లేదా సుంకాలు తప్పించుకోవడం ద్వారా లాభాలను ఆర్జిస్తున్నారు. ఉదాహరణకు, తక్కువ పన్నులు ఉన్న ఒక ప్రదేశంలో భారీ పరిమాణంలో సిగరెట్‌లు కొనుగోలు చేసి అక్రమ రవాణాదారు వాటిని అధిక పన్నులు ఉన్న ప్రదేశాల్లో విక్రయిస్తారు, తద్వారా ఇక్కడ వీటికి అధిక లాభాన్ని పొందుతారు. అమెరికా సంయుక్త రాష్ట్రాల్లో అక్రమ రవాణా చేసిన ఒక ట్రక్కు సిగరెట్‌లకు US$2 మిలియన్ల లాభం వస్తుందని అంచనాలు ఉన్నాయి.
ప్రజల అక్రమ రవాణాకు సంబంధించి అక్రమంగా వలసకు ప్రయత్నించేవారికి ఒక సేవగా వ్యక్తులను అక్రమ రవాణా చేయడం మరియు అనైచ్ఛిక ప్రజల అక్రమ రవాణా మధ్య ఒక వ్యత్యాసాన్ని గుర్తించవచ్చు. మెక్సికో మరియు అమెరికా సంయుక్త రాష్ట్రాల మధ్య సరిహద్దులను అక్రమంగా దాటేవారిలో 90% మంది పౌరులు తాము సరిహద్దును దాటేందుకు ఒక అక్రమ రవాణాదారుకు డబ్బు చెల్లిస్తున్నారు.
భారమైన పరిస్థితుల నుంచి ఒక వ్యక్తిని కాపాడటానికి కూడా ప్రజల అక్రమ రవాణాను ఉపయోగించవచ్చు. ఉదాహరణకు, దక్షిణ అమెరికా సంయుక్త రాష్ట్రాలు బానిసత్వాన్ని అనుమతించినప్పుడు, అనేక మంది బానిసలు భూగర్భ రైలురోడ్డు ద్వారా ఉత్తర ప్రాంతానికి తరలివెళ్లారు. ఇదే విధంగా, హోలోకాస్ట్ (మహాబలి) సమయంలో, జర్మనీ నుంచి యూదు పౌరులను అల్గోథ్ నిస్కా వంటి పౌరులు అక్రమంగా రవాణా చేశారు.
మానవులను అక్రమ రవాణా చేయడాన్ని కొన్నిసార్లు మానవ అక్రమ రవాణాగా పిలుస్తున్నారు, ఎక్కువగా లైంగిక సేవలు, లైంగిక అక్రమ రవాణాగా సూచించడం జరుగుతుంది - దీనిని ప్రజా అక్రమ రవాణాగా పరిగణించలేము. ఎందుకంటే ఒక అక్రమ రవాణాదారు ఒక దేశంలోకి రుసుము తీసుకొని అక్రమ ప్రవేశాన్ని కల్పిస్తాడు, అయితే ఇలా సరిహద్దు దాటి అక్రమంగా వచ్చిన వ్యక్తి తమ గమ్యస్థానంలో స్వేచ్ఛను పొందుతాడు: అయితే మానవ అక్రమ రవాణా ద్వారా వచ్చిన బాధితుడు ఏదో ఒక మార్గంలో బలవంతానికి గురవతాడు. అక్రమంగా జరిగే రవాణా బాధితుల అంగీకారంతో జరగదు; మోసగించి, తప్పుడు వాగ్దానాలతో మభ్యపెట్టి లేదా బలవంతంగా వీరిని అక్రమ రవాణా చేస్తుంటారు. వంచన, మోసం, భయపెట్టడం, వేరుచేయడం, భౌతిక బెదిరింపులు మరియు బలాన్ని ఉపయోగించడం మరియు అప్పుల్లో ఇరికించడం లేదా బాధితులను తమ నియంత్రణలో ఉంచుకునేలా మాదకద్రవ్యాలు తీసుకునేలా బలవంతం చేయడం తదితర బలవంతపు ఎత్తుగడలను అక్రమ రవాణాదారులు ఉపయోగిస్తున్నారు.
ఎక్కువ మంది బాధితులు మహిళలుకాగా, కొన్నిసార్లు బాలలు, పురుషులు కూడా ఇతర బాధితులుగా ఉంటున్నారు, మహిళలు మరియు పిల్లలను బలవంతంగా లేదా కుట్రద్వారా శారీరక లేదా చవక కార్మికులుగా ఉపయోగిస్తున్నారు. అక్రమ రవాణా చట్టవిరుద్ధం కావడంతో, దీని యొక్క స్పష్టమైన పరిధి తెలియడం లేదు. 2003లో ప్రచురించబడిన US ప్రభుత్వ నివేదిక అంచనా ప్రకారం, ప్రపంచవ్యాప్తంగా ప్రతిఏటా సరిహ్దదులపై 800,000-900,000 మంది పౌరుల అక్రమ రవాణా జరుగుతుంది. అంతర్గతంగా అక్రమ రవాణా చేయబడుతున్న పౌరుల గణాంకాలు దీనిలో చేర్చలేదు.
ఆల్టర్నేటివ్స్ టు కాంబాట్ చైల్డ్ లేబర్ త్రూ ఎడ్యుకేషన్ అండ్ సస్టైనబుల్ సర్వీసెస్ ఇన్ ది మిడిల్ ఈస్ట్ అండ్ నార్త్ ఆఫ్రికా రీజియన్ (ACCESS-MENA) నిర్వహించిన ఒక అధ్యయనం యెమెన్ యొక్క సరిహద్దు గ్రామాల్లో నివసిస్తున్న 30% మంది పాఠశాల బాలలను సౌదీ అరేబియాలోకి అక్రమ రవాణా చేస్తున్నట్లు వెల్లడించింది. ఇలా అక్రమ రవాణా చేసిన బాలలపై లైంగిక వేధింపులకు పాల్పడటం లేదా హత్య చేయడం చేస్తున్నారు. బాలల అక్రమ రవాణా వెనుక ఒక ప్రధాన కారణం పేదరికం, కొందరు బాలలను వారి తల్లిదండ్రుల అనుమతితోనే అక్రమ రవాణా చేయడం జరుగుతుంది. మానవ అక్రమ రవాణాలో 50% మంది బాలలే ఉంటున్నారు. ఫిలిప్పీన్స్‌లో, 60,000 నుంచి 100,000 మంది బాలలను వేశ్యా పరిశ్రమలో పనిచేయించేందుకు అక్రమ రవాణా చేస్తున్నారు.
ప్రతి ఏడాది, వేలాది మంది వలసదారులను అక్రమంగా అత్యంత వ్యవస్థీకృత అంతర్జాతీయ అక్రమ రవాణా మరియు అక్రమ వ్యాపార గ్రూపులు అక్రమంగా తరలిస్తున్నాయి, తరచుగా వీరిని ప్రమాదకర లేదా అమానవీయ పరిస్థితుల్లో పనిచేయించేందుకు ఉపయోగిస్తున్నారు. ఇటీవల సంవత్సరాల్లో తక్కువ ఆదాయ దేశాలకు చెందిన పౌరులు ఉద్యోగాల కోసం అభివృద్ధి చెందిన దేశాలకు వెళ్లాలని ఆకాంక్షిస్తుండటంతో ఈ అక్రమ రవాణా పెరిగిపోతుంది. వలసదారుల అక్రమ రవాణా మరియు మానవ అక్రమ వ్యాపారం రెండూ వేర్వేరు నేరాలు, కొన్ని ప్రధాన విషయాల్లో ఈ రెండింటికి మధ్య వ్యత్యాసాలు ఉన్నాయి. అక్రమ రవాణా ఒక వ్యక్తిని ఒక దేశంలో అక్రమ ప్రవేశం కల్పించడాన్ని సూచిస్తుంది, "ట్రాఫికింగ్" (మానవ వ్యాపారం)లో దోపిడి కూడా ఉంటుంది.
అక్రమ రవాణా వ్యాపారి వలసదారుపై బలం, మోసం లేదా బలాత్కారం వంటి మార్గాల్లో నియంత్రణ కలిగివుంటాడు-వీరిని ఎక్కువగా వేశ్యా పరిశ్రమలో ఉపయోగిస్తుంటారు, నిర్బంధ కార్మికులుగా లేదా బానిసత్వాన్ని పోలిన ఇతర పద్ధతుల ద్వారా వీరిని ఉపయోగించుకుంటారు. మానవ అక్రమ వ్యాపారం ప్రాథమిక మానవ హక్కులను ఉల్లంఘిస్తుంది. ఈ విధంగా అక్రమ వ్యాపారంలో చిక్కుకున్న వ్యక్తుల్లో ఎక్కువగా మహిళలు మరియు పిల్లలు ఉంటారు. ఈ బాధితులు అనేక బిలియన్ డాలర్ల అంతర్జాతీయ పరిశ్రమకు సరుకులుగా ఉపయోగపడుతున్నారు. ఇతర సరుకులు మాదిరిగా కాకుండా, మానవులను అయితే తిరిగి ఉపయోగించే వీలు ఉండటం మరియు మానవులను రవాణా చేయడానికి తక్కువ ములధన పెట్టబడి మాత్రమే అవసరమవుతుండటంతో నేర సంస్థలు మానవులను అక్రమ రవాణా చేయడానికి ఎంచుకుంటున్నాయి.
అక్రమ రవాణా వలన తమ సేవలకు వలసదారుల వద్ద భారీగా రుసుములు వసూలు చేసే నేర సంస్థలకు భారీస్థాయిలో ఆర్థిక ప్రయోజనాలు ఉంటాయి. మాదకద్రవ్యాల అక్రమ రవాణాదారులు మరియు ఇతర నేర సంస్థలు తక్కువ నష్టభయం మరియు ఎక్కువ లాభాలు పొందేందుకు మానవ అక్రమ రవాణా వ్యాపారంలోకి అడుగుపెడుతున్నట్లు నిఘా నివేదికలు వెల్లడిస్తున్నాయి.
మానవుల అక్రమ రవాణా ఒక పెరుగుతున్న అంతర్జాతీయ పరిణామంగా గుర్తించబడింది. అనేక దేశాలతో ముడిపడివున్న నేరం మాత్రమే కాకుండా, దీని వలన పెద్దఎత్తున మానవ హక్కులు ఉల్లంఘించబడుతున్నాయి, ఇది బానిసత్వం యొక్క ఒక సమకాలీన రూపంగా పరిగణించబడుతుంది. ప్రస్తుతం ఆర్థిక అస్థిరత ప్రపంచవ్యాప్తంగా అక్రమ వలసలకు ప్రధాన కారణంగా చెప్పబడుతుంది. సొంత ఆసక్తిపై వలస వెళ్లాలని కోరుకునేవారు తమ గమ్యస్థాన దేశానికి ప్రజల అక్రమ రవాణాలో ఆరితేరిన క్రిమినల్ సిండికేట్‌ల ద్వారా ప్రమాదకర ప్రయాణాలకు చేపడుతున్నారు. ఈ సిండికేట్‌లు వలసదారులకు అన్ని సమకూరుస్తారు, అయితే ఎక్కువ డబ్బు తీసుకుంటారు.
తరచుగా వీరు ప్రయాణించే పరిస్థితులు అమానవీయంగా ఉంటాయి: ట్రక్కుల్లో లేదా బోట్లలో వలసదారులను సామర్థ్యానికి మించి ఎక్కించి రవాణా చేస్తుండటంతో, తరచుగా ఘోర ప్రమాదాలు జరుగుతున్నాయి. గమ్యస్థాన దేశానికి చేరుకున్న తరువాత, వారు అక్రమంగా రావడం వలన రవాణాదారుల దయాదాక్షిణ్యాలపై ఆధారపడి ఉండాల్సి వస్తుంది, ఈ పరిస్థితిని ఆసరాగా చేసుకొని వలసదారుల ప్రయాణానికి అయిన ఖర్చులను రాబట్టుకునేందుకు ఏళ్ల తరబడి అక్రమ కార్మిక మార్కెట్‌లో బలవంతంగా పని చేయిస్తున్నారు.
వన్యప్రాణి అక్రమ రవాణా అంతరించిపోతున్న జీవులకు ఉన్న డిమాండ్ ఫలితంగా జరుగుతుంది, దీనికి సంబంధించిన వ్యాపారం లాభదాయకంగా ఉండటం మరో కారణంగా చెప్పవచ్చు. CITES (కన్వెన్షన్ ఆన్ ఇంటర్నేషనల్ ట్రేడ్ ఇన్ ఎండేంజర్డ్ స్పీసిస్ ఆఫ్ వైల్డ్ ఫౌనా అండ్ ఫ్లోరా) రాజకీయ సరిహద్దులపై అంతరించిపోతున్న వన్యప్రాణుల రవాణాను నియంత్రిస్తుంది.
ఆర్థిక దృగ్విషయంగా అక్రమ రవాణాపై పరిశోధన చాలా తక్కువ స్థాయిలో జరిగింది. జగదీష్ భగవతి మరియు బెంట్ హాన్సెన్ మొదట అక్రమ రవాణా యొక్క ఒక సిద్ధాంతాన్ని ప్రతిపాదించారు, దీనిలో వారు అక్రమ రవాణాను ప్రధానంగా ఒక దిగుమతి-ప్రతిక్షేపక ఆర్థిక కార్యకలాపంగా నిర్వచించారు. అయితే వారి అక్రమ రవాణా యొక్క సంక్షేమ అన్యార్థాలను ప్రధానంగా పరిగణలోకి తీసుకున్నారు. ప్రభుత్వ రంగం కంటే ప్రైవేట్ రంగం మరింత సమర్థవంతమైనదనే సాధారణ విశ్వాసానికి వ్యతిరేకంగా, వారు అక్రమ రవాణా సామాజిక సంక్షేమాన్ని విస్తరించనప్పటికీ, ఇది వనరులను ప్రభుత్వ రంగం నుంచి ప్రైవేట్ రంగానికి తరలిస్తుందని పేర్కొన్నారు.
దీనికి విరుద్ధంగా, ఫైజుల్ లతీఫ్ చౌదరి 1999లో అక్రమ రవాణా యొక్క ఒక ఉత్పాదక-ప్రతిక్షేపక నమూనాను సూచించారు, దీనిలో సరఫరా వ్యయం కారణంగా ధర అంతరం అక్రమ రవాణాకు ఒక ప్రోత్సాహకంగా చాలా ముఖ్యమైన అంశమని పేర్కొన్నారు. దేశీయ వినియోగ పన్నులతోపాటు దిగుమతి సుంకాలు ఈ ధర అంతరానికి కారణమవుతున్నాయి. సిగరెట్‌లను పరిగణలోకి తీసుకుంటే, బంగ్లాదేశ్‌లో సిగరెట్‌ల అక్రమ రవాణా దేశీయ ఉత్పాదక స్థాయిని తగ్గించినట్లు చౌదరి సూచించారు. సిగరెట్‌ల దేశీయ ఉత్పత్తి విలువ ఆధారిత పన్ను (VAT-వ్యాట్) మరియు ఇతర వినియోగ పన్నుకు లోబడి ఉంటుంది. దేశీయ పన్నుల తగ్గించడం ద్వారా తక్కువ వ్యయం వద్ద స్థానిక ఉత్పత్తిదారు సరఫరాలు చేసే వీలు ఏర్పడుతుంది, తద్వారా అక్రమ రవాణాను ప్రోత్సహిస్తున్న ధర అంతరాన్ని తగ్గించవచ్చు.
అయితే, ఉత్పత్తిపై దేశీయ పన్నులను తగ్గించడానికి ఒక పరిమితి ఉంటుందని చౌదరి సూచించారు, ఈ పరిమితి అక్రమ రవాణా సిగరెట్‌లపై పోటీతత్వ ప్రయోజనాన్ని అందించరాదని తెలియజేశారు. అందువలన, ప్రభుత్వం అక్రమ రవాణా వ్యతిరేక చర్యలను ఉధృతం చేయాల్సి ఉంటుంది, తద్వారా స్వాధీనాలు (న్యాయపరమైన ప్రక్రియ ద్వారా వ్యక్తిని అదుపులోకి తీసుకోవడం లేదా ఆస్తిని స్వాధీనం చేసుకోవడం) అక్రమ రవాణాకు అయ్యే వ్యయాన్ని పెంచుతాయి, తద్వారా అక్రమ రవాణా పోటీతత్వాన్ని కోల్పోతుంది. అక్రమ రవాణాదారు మరియు స్థానిక ఉత్పత్తిదారుకు మధ్య సంబంధాన్ని ఆయన ఒక విరుద్ధ ద్వంద్వస్వామ్యంగా వర్ణించడం ప్రసిద్ధి చెందింది.
సరిహద్దులను దాటడానికి మొత్తం రవాణాను దాచిపెట్టడం లేదా అక్రమ రవాణా వస్తువులను మాత్రమే దాచిపెట్టడం వంటి పద్ధతులను ఉపయోగిస్తున్నారు.
సరిహద్దు సోదాలను తప్పించుకునేందుకు, చిన్న పడవలు, ప్రైవేట్ విమానాలు, భూభాగంపై అక్రమ రవాణా మార్గాలు, అక్రమ రవాణా సొరంగాలు మరియు చిన్న జలాంతర్గాములను కూడా ఉపయోగించడం జరుగుతుంది. అక్రమ వలసలు లేదా అక్రమ ప్రవాసం కోసం చట్టవిరుద్ధంగా ఒక సరిహద్దును దాటడానికి ఇది కూడా వర్తిస్తుంది. ప్రపంచంలోని అనేక ప్రాంతాల్లో, ముఖ్యంగా గల్ఫ్ ఆఫ్ మెక్సికోలో అక్రమ రవాణా నౌకలుగా వేగంగా వెళ్లే పడవల (గో-ఫాస్ట్ బోట్)ను ఎంచుకుంటున్నారు.
ఒక వాహనంలో లేదా (ఇతర) ఇతర సరుకుల మధ్య వస్తువులను లేదా వ్యక్తులను దాచిపెట్టడం లేదా లగేజీ లోపల వస్తువులు దాచిపెట్టడం, దుస్తుల్లో లేదా దుస్తుల కింద, శరీరం లోపల (బాడీ కావిటీ సెర్చ్, బెలూన్ స్వాలోవర్ మరియు ములే (అక్రమ రవాణా)) తదితర మార్గాల్లో సరిహద్దు తనిఖీలు తప్పించుకునేందుకు ప్రయత్నిస్తారు. అనేక మంది అక్రమ రవాణాదారులు రోజూ తిరిగే విమానాల్లో అక్రమ రవాణాలు చేస్తుంటారు. ప్రపంచవ్యాప్తంగా కస్టమ్స్ అధికారులు ప్రతి ఏటా అనేక మంది అక్రమ రవాణాదారులను (స్మగ్లర్లను) పట్టుకుంటున్నారు. వస్తువులు మరియు వ్యక్తులను సముద్రంపై కంటైనర్‌లలో దాచిపెట్టి కూడా రవాణా చేస్తుంటారు, భూభూగాలపై కార్లు, ట్రక్కులు మరియు రైళ్ల ద్వారా కూడా ఇటువంటి రవాణాలు జరుగుతుంటాయి. ఒక సరిహద్దును అక్రమంగా దాటడానికి సంబంధించిన ఒక అంశం ఏమిటంటే స్టోవావే. బ్రిటన్‌లో మద్యం మరియు పొగుకుపై అధిక స్థాయిలో సుంకాలు విధించడం వలన ఛానల్ సొరంగం ద్వారా ఫ్రాన్స్ నుంచి UKకు భారీస్థాయిలో అక్రమ రవాణా జరుగుతుంది.
సరిహద్దుపై గుర్తించిన అవినీతి యొక్క మేళనం మరియు అధిక దిగుమతి సుంకాలు ఫలితంగా 1970వ మరియు 80వ దశకాల్లో అక్రమ రవాణాదారులు స్టీరియోలు మరియు టెలివిజన్‌ల వంటి ఎలక్ట్రానిక్ పరికరాలను కార్గో విమానాల్లో ఒక దేశం నుంచి మరో దేశానికి రవాణా చేసేవారు, సరుకును తీసుకొళ్లే దేశంలో విమానాల ల్యాండింగ్ కోసం రన్‌వేలను రహస్యంగా ఉంచేవారు, తద్వారా దేశాల మధ్య భూభాగాల్లో ఈ కార్యకలాపాలు రహస్యంగా సాగించేవారు.
ఒక సరిహద్దును అక్రమంగా దాటేందుకు, తప్పుడు పాస్‌పోర్ట్ ఉపయోగించడం (పూర్తిగా నకిలీ లేదా అక్రమంగా మార్పులు చేసిన లేదా పాస్‌పోర్ట్ మాదిరిగా ఉండే నకలుతో) మరో పద్ధతిగా ఉంది.
మల్టీ-కాన్సైన్మెంట్ కాంట్రాబాండ్ (బహుళా-నిషిద్ధ సరుకు రవాణా) (MCC) అనేది ఒకరకమైన అక్రమ రవాణా పద్ధతి (మాదకద్రవ్యాలు మరియు వలసదారుల అక్రమ రవాణా లేదా మాదకద్రవ్యాలు మరియు తుపాకులు వంటి రెండు లేదా అంతకంటే ఎక్కువ వివిధ రకాల నిషిధ వస్తువులను ఒకే సమయంలో రవాణా చేయడం), ఒకే రవాణాలో అక్రమ రవాణాదారులు ఒకటి కంటే ఎక్కువ రకం నిషిద్ధ వస్తువులను రవాణా చేస్తున్నట్లు 16 కేసుల్లో గుర్తించడంపై ఒక అధ్యయనం పూర్తి చేసిన తరువాత ఈ అక్రమ రవాణా పద్ధతి ధ్రువీకరించబడింది. MCC రవాణాలు తరచుగా రెండో దశ మరియు మూడో దశ అక్రమ రవాణా సంస్థలతో అనుబంధం కలిగివుంటాయి.
అక్రమ వ్యాపారానికి స్మగ్లింగ్ (అక్రమ రవాణా) ఒక పర్యాయపదమని ఒక ప్రసిద్ధ అవగాహన ఉంది. సామాజిక శాస్త్రవేత్తలు కూడా అక్రమ రవాణాకు అక్రమ వ్యాపారంతో తప్పుగా అనుబంధం ఏర్పరుస్తున్నారు. అయితే ఇవి రెండు వాస్తవానికి ఒకే ఉద్దేశాలతో జరుగుతాయి, పన్నుల ఎగవేత, నిషిద్ధ వస్తువుల దిగుమతి, వాటి గిరాకీ మరియు వ్యయ ప్రమేయాలు అన్నీ ఈ రెండింటిలో భిన్నంగా ఉంటాయి, వీటిని విశ్లేషించేందుకు వేర్వేరు పద్ధతులు అవసరమవతాయి. దీని ఫలితంగా, కస్టమ్స్ కేంద్రాలు ద్వారా అక్రమ వ్యాపారం భిన్నంగా పరిగణించబడుతుంది, అక్రమ రవాణాను అనధికారిక మార్గంలో జరిగే అంతర్జాతీయ వ్యాపారంగా నిర్వచించవచ్చు. నౌకాశ్రయం, విమానాశ్రయం వంటి ప్రదేశాల్లో ప్రభుత్వం ఎగుమతి మరియు దిగుమతిపై ప్రభుత్వం నిషేధం విధిస్తుంది, ఇవి ఇటువంటి కార్యకలాపాలకు ఒక అనధికారిక మార్గంగా ఉంది. ఈ అక్రమ రవాణాకు దేశం యొక్క కస్టమ్స్ చట్టంలో న్యాయబద్ధమైన నిర్వచనం ఉంది. ముఖ్యంగా, కొన్ని నిర్వచనాలు ఏదైనా కరెన్సీ మరియు విలువైన లోహాల రహస్య అక్రమ వ్యాపారాన్ని అక్రమ రవాణాగా సూచిస్తున్నాయి. అక్రమ రవాణా ఒక కేసుపెట్టదగిన నేరం, దీనిలో అక్రమ రవాణా వస్తువులు మరియు వస్తువులు దండనార్హంగా ఉంటాయి.